BLAGOSLOV  KUĆA  izvan  uskrsnoga  vremena. 

Župnik  ili  drugi  svećenik,  koji  hoće  da  neku  posebnu  kuću  ili  uopće  kuće 
vjernika  izvan  uskrsnoga  vremena  poškropi  blagoslovljenom  vodom,  ulazeći 
u  kuću  rekne: 

R.  Mir  kući  ovoj. 

O.  I  svima,  koji  prebivaju  u  njoj. 

Zatim  škropeći  poglavito  mjesta  u  kući  govori  antifonu: 

Poškropi  me,  Gospodine,  hisopom,  da  se  očistim,  operi  me,  da  budem 
bjelji  od  snijega. 

Ps.  50,  3.  Smiluj  mi  se,  Bože,  po  velikom  milosrđu  svojem. 

R.  Slava  Ocu  i  t.  d. 

I  ponovi  se  antifona:  Poškropi  me  itd. 

R.  Gospodine,  usliši  molitvu  moju. 

O.  I  vapaj  moj  k  tebi  da  dođe. 

R.  Gospodin  s  vama. 

O.  I  s  duhom  tvojim. 

Pomolimo  se. 

Usliši  nas,  Gospodine  sveti,  Oče  svemogući,  vječni  Bože  i  dostoj  se  poslati 
svetog  anđela  svoga  s  nebesa,  da  čuva,  krijepi,  štiti,  pohađa  i  brani  sve,  koji 
prebivaju  u  ovom  prebivalištu.  Po  Kristu  Gospodinu  našem.  O.  Amen. 


Pomolimo  se. 

Blago  +  slovi,  Gospodine  Bože  svemogući,  ovo  mjesto  (ili  ovu  kuću),  da 
bude  u  njemu  (njoj)  zdravlje,  čistoća,  pobjeda,  krepost,  poniznost,  dobrota  i 
blagost,  potpuno  izvršivanje  zakona  i  zahvaljivanje  Bogu  Ocu  i  Sinu  i  Duhu 
Svetomu.  I  neka  ovaj  blagoslov  ostane  na  ovom  mjestu  (ih  na  ovoj  kući)  i  na 
njegovim  (njezinim)  stanovnicima  sada  i  u  sve  vijeke  vjekova. 

O.  Amen. 

I  neka  se  poškropi  blagoslovljenom  vodom. 

DRUGI  BLAGOSLOV  KUĆE. 

R.  Pomoć  je  naša  u  imenu  Gospodina. 

O.  Koji  stvori  nebo  i  zemlju. 

R.  Gospodin  s  vama. 

O.  I  s  duhom  tvojim. 

Pomolimo  se. 

Tebe,  Bože  Oče  svemogući,  ponizno  molimo  za  ovu  kuću,  njezine 
stanovnike  i  stvari,  da  se  dostojiš  blago  +  sloviti  je,  po  +  svetiti  i  obasuti  svim 
dobrima.  Daj  im,  Gospodine,  izobilje  od  rose  nebeske  i  hranu  za  život  od 
rodne  zemlje,  te  izvrši  po  svom  milosrđu  želje  njihove.  Na  ulazak  se  dakle 
naš  dostoj  blago  +  sloviti  i  po  +  svetiti  ovu  kuću  kao  što  si  se  dostoj  ao 
blagosloviti  kuću  Abrahamovu,  Izakovu  i  Ja  kovljevu.  Među  zidovima  ove 
kuće  stanovali  anđeli  tvoje  svjetlosti  i  čuvali  nju  i  njezine  stanovnike.  Po 
Kristu  Gospodinu  našem. 

O.  Amen. 

I  neka  se  poškropi  blagoslovljenom  vodom. 


BLAGOSLOV  MJESTA  ILI  KUĆE. 

R.  Pomoć  je  naša  u  imenu  Gospodina. 

O.  Koji  stvori  nebo  i  zemlju. 

R.  Gospodin  s  vama. 

O.  I  s  duhom  tvojim. 


BLAGOSLOV  KUĆA  na  blagdan  Bogojavljenja. 

Na  ulasku: 

R.  Mir  kući  ovoj. 

O.  I  svima,  koji  prebivaju  u  njoj. 

Antifona: 

S  istoka  dođoše  Mudraci  u  Betlehem,  da  se  poklone  Gospodinu,  otvoriše 
blago  svoje  i  priniješe  dragocjene  darove:  zlato  velikomu  Kralju,  tamjan 
pravomu  Bogu,  miru  njegovu  ukopu.  Aleluja. 

Kantik  B.  Djevice  Marije  (Luka  1,  46-55) 

Veliča  *  duša  moja  Gospodina. 

I  raduje  se  duh  moj  *  u  Bogu  spasu  mojemu. 

Što  je  pogledao  na  poniženje  sluškinje  svoje,  *  jer  gle,  odsad  će  me  zvati 
blaženom  svi  naraštaji. 

Jer  mi  čini  velike  stvari  svesilni,  *  i  sveto  je  ime  njegovo. 

I  milosrđe  je  njegovo  od  koljena  do  koljena  *  onima,  koji  ga  se  boje. 
Pokazuje  jakost  mišicom  svojom,  *  razasipa  one,  koji  su  oholi  u  mislima  srca 
svojega. 

Skida  s  prijestolja  silne  vladare  *  i  visoko  diže  ponizne. 

Napunja  gladne  dobara  *  a  bogataše  otpušta  prazne. 

Štiti  Izraela  slugu  svojega  *  sjećajući  se  milosrđa  svoga. 

Kao  što  je  obećao  očima  našim,  *  Abrahamu  i  potomstvu  njegovu  dovijeka. 
Slava  Ocu... 

Međutim  se  poškropi  i  okadi  kuća,  a  na  svršetku  se  ponovi  antifona: 

S  istoka  dođoše  itd. 


O.  I  vapaj  moj  k  tebi  da  dođe. 

R.  Gospodin  s  vama. 

O.  I  s  duhom  tvojim. 

Pomolimo  se. 

Bože,  koji  si  današnji  dan  Jedinorođenca  svoga  objavio  narodima  po 
zvijezdi  prehodnici,  podaj  milostivo,  da  mi,  koji  smo  te  već  upoznali  po  vjeri, 
budemo  privedeni  onamo,  gdje  ćemo  gledati  tvoju  uzvišenu  krasotu.  Po  istom 
Gospodinu  našem  Isusu  Kristu  Sinu  tvojem,  koji  s  tobom  živi  i  kraljuje  u 
jedinstvu  Duha  Svetoga  Bog  po  sve  vijeke  vjekova. 

O.  Amen. 

Responzorij.  Prosvijetli  se,  prosvijetli,  Jeruzaleme,  jer  dođe  svjetlost  tvoja,  i 
slava  Gospodnja  iziđe  nad  tobom,  Isus  Krist  iz  Djevice  Marije. 

R.  I  ići  će  narodi  u  svijetlu  tvojem  i  kraljevi  u  sjaju,  što  ti  zasja. 

O.  I  slava  Gospodnja  iziđe  nad  tobom. 

Pomolimo  se. 

Blago  +  slovi,  Gospodine,  Bože  svemogući  ovo  mjesto  (ili  ovu  kuću),  da 
bude  u  njemu  (njoj)  zdravlje,  čistoća,  pobjedna  krepost,  poniznost,  dobrota  i 
blagost,  potpuno  izvršivanje  zakona  i  zahvaljivanje  Bogu  Ocu  i  Sinu  i  Duhu 
Svetomu,  i  neka  ovaj  blagoslov  ostane  na  ovom  mjestu  (ili  na  ovoj  kući)  i  na 
njegovim  (njezinim)  stanovnicima.  Po  Kristu  Gospodinu  našem. 

O.  Amen. 


Oče  naš  tiho  do 

R.  I  ne  uvedi  nas  u  napast. 

O.  Nego  izbavi  nas  od  zla. 

R.  Svi  će  iz  Sabe  doći. 

O.  Noseći  zlato  i  tamjan. 

R.  Gospodine,  usliši  molitvu  moju. 


